
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1635 

2 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αρση της πολιτικής κινητοποίησης του συνόλου 
των εκπαιδευτικών της δευτεροβάθμιας εκπαί¬ 
δευσης και των αναγκαίων πόρων και εξουσιο¬ 
δότηση Υπουργών να προβούν σε άρση των μέ¬ 
τρων που ελήφθησαν στο πλαίσιο της πολιτικής 


κινητοποίησης. 1 

Ανάθεση αρμοδιοτήτων στην Αναπληρωτή Υπουργό 

Εθνικής Άμυνας Φωτεινή Γεννηματά. 2 

Καθορισμός αρμοδιοτήτων Υφυπουργού στον Πρω¬ 
θυπουργό Παντελεήμονα Καψή. 3 


ΑΠΟΦΑΣΕΙ Σ 

Αριθμ. Υ306 (1) 


Αρση της πολιτικής κινητοποίησης του συνόλου των 
εκπαιδευτικών της δευτεροβάθμιας εκπαίδευσης και 
των αναγκαίων πόρων και εξουσιοδότηση Υπουργών 
να προβούν σε άρση των μέτρων που ελήφθησαν στο 
πλαίσιο της πολιτικής κινητοποίησης. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) Των άρθρων 18 παρ. 3, 22 παρ. 4 και 112 παρ. 1 του 
Συντάγματος. 

β) Του άρθρου 41 του ν. 3536/2007 «Ειδικές ρυθμίσεις 
θεμάτων μεταναστευτικής πολιτικής και λοιπών ζητημά¬ 
των αρμοδιότητας Υπουργείου Εσωτερικών, Δημόσιας 
Διοίκησης και Αποκέντρωσης» (Α' 42). 

γ) Του ν.δ. 17/1974 «Περί Πολιτικής Σχεδιάσεως Εκτά¬ 
κτου Ανάγκης» (Α' 236) 

2. Την υπ’ αριθμ. πρωτ, 7711/28 Ιουνίου 2013 εισήγηση 
του Υπουργού Παιδείας και Θρησκευμάτων. 

3. Το γεγονός ότι εξέλιπαν οι λόγοι για τους οποίους 
έχει επιβληθεί η πολιτική κινητοποίηση του συνόλου 
των εκπαιδευτικών της δευτεροβάθμιας εκπαίδευσης 
και των αναγκαίων πόρων, αποφασίζουμε: 

1. Την άρση της πολιτικής κινητοποίησης του συνόλου 
των εκπαιδευτικών της δευτεροβάθμιας εκπαίδευσης 
και των αναγκαίων πόρων, που έχει κηρυχθεί με την 
υπ’ αριθμ. Υ.281/11-05-2013 απόφασή μας (Φ.Ε.Κ. 1139 Β'). 


2. Εξουσιοδοτούμε: 

α) Τον Υπουργό Παιδείας και Θρησκευμάτων να προ- 
βεί σε άρση της επίταξης των προσωπικών υπηρεσιών 
του συνόλου των εκπαιδευτικών της δευτεροβάθμιας 
εκπαίδευσης. 

β) Τους Υπουργούς Οικονομικών - Εσωτερικών - Παι¬ 
δείας και Θρησκευμάτων να προβούν σε άρση της επί¬ 
ταξης της χρήσης του συνόλου των σχολικών κτιρίων 
και μονάδων, γραφείων, εγκαταστάσεων, υλικού και εν 
γένει κινητών και ακινήτων μέσων, που ήταν απαραίτητα 
για την απρόσκοπτη διεξαγωγή και ολοκλήρωση των 
πανελλαδικών εξετάσεων, των προαγωγικών εξετάσεων 
και κάθε άλλης εξέτασης και εκπαιδευτικής διαδικασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2013 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 
-♦- 

Αριθμ. Υ304 (2) 

Ανάθεση αρμοδιοτήτων στην Αναπληρωτή Υπουργό 
Εθνικής Αμυνας Φωτεινή Γ εννηματά. 

Ο ΠΡΩΟΥΠΟΥΡΓΟΣ 

Έχοντας υπόψη: 

1. Τις διατάξεις: 

α. Των άρθρων 41 παρ. 3 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
(π.δ. 63/2005, ΦΕΚ Α' 98). 

β. Του νόμου 2292/1995 «Οργάνωση και Λειτουργία 
Υπουργείου Εθνικής Αμυνας, Διοίκηση και'Ελεγχος των 
Ενόπλων Δυνάμεων και άλλες διατάξεις» (ΦΕΚ Α' 35). 

γ. Του νόμου 3433/2006 «Προμήθειες Αμυντικού Υλικού 
των Ενόπλων Δυνάμεων» (ΦΕΚ Α' 20). 

δ. Του νόμου 3883/2010 «Υπηρεσιακή εξέλιξη και ιε¬ 
ραρχία των στελεχών των Ενόπλων Δυνάμεων - Θέματα 
διοίκησης των Ενόπλων Δυνάμεων, Στρατολογίας και 
συναφείς διατάξεις» (ΦΕΚ Α' 167). 

ε. Τ ου νόμου 3978/2011 «Δημόσιες Συμβάσεις Έργων, 
Υπηρεσιών και Προμηθειών στους τομείς της Αμυνας 
και της Ασφάλειας - Εναρμόνιση με την Οδηγία 2009/81/ 
ΕΚ - Ρύθμιση θεμάτων του Υπουργείου Εθνικής Αμυνας» 
(ΦΕΚ Α' 137). 

στ. Του π.δ. 83/2012 «Διορισμός του Αντωνίου Σαμαρά 
του Κωνσταντίνου, Αρχηγού του Κόμματος της «Νέας 
Δημοκρατίας», ως Πρωθπουργού» (ΦΕΚ Α' 140). 

ζ. Του π.δ. 119/2013 «Διορισμός Αντιπροέδρου της Κυ¬ 
βέρνησης Υπουργών Αναπληρωτών και Υφυπουργών» 
(ΦΕΚ Α' 153). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

1. Στην Αναπληρωτή Υπουργό Εθνικής Αμυνας Φωτεινή 
Γεννηματά αναθέτουμε τις εξής αρμοδιότητες: 

α. Αποφασίζει για θέματα επιστημονικής, τεχνολο¬ 
γικής έρευνας και ερευνητικών κέντρων των Ενόπλων 
Δυνάμεων. 

β. Εγκρίνει προγράμματα ερευνών ανάπτυξης και 
αμυντικής παραγωγής και προκαλεί αποφάσεις του 
Υπουργικού Συμβουλίου ή κοινές αποφάσεις Υπουρ¬ 
γών και εισηγείται στη Βουλή νομοθετική ρύθμιση των 
αντίστοιχων θεμάτων. 

γ. Εισηγείται στο ΚΥΣΕΑ την πολιτική για ανάπτυξη 
και εκσυγχρονισμό της αμυντικής βιομηχανίας. 

δ. Εισηγείται και εφαρμόζει τη νομοθεσία που σχε¬ 
τίζεται με τα στρατολογικά θέματα, τους ανάπηρους 
πολέμου και ειρηνικής περιόδου, θύματα πολέμου, έφε¬ 
δρους πολεμιστές και αγωνιστές Εθνικής Αντίστασης 
και αποφασίζει για θέματα που αφορούν τα σχετικά 
συγχρηματοδοτούμενα προγράμματα. 

ε. Καθορίζει την υγειονομική πολιτική στο χώρο των 
Ενόπλων Δυνάμεων και αποφασίζει νια θέματα σχετικών 
συγχρηματοδοτούμενων προγραμμάτων. 

στ. Αποφασίζει για την κατάσταση, την ιεραρχία και 
τις προαγωγές των κατωτέρων Αξιωματικών, των Αν- 
θυπασπιστών και τον Μονίμων και Εθελοντών Οπλιτών 
κάθε κατηγορίας, των Επαγγελματιών Οπλιτών, των 
Οπλιτών Βραχείας Ανακατάταξης, των Εφέδρων Υψηλής 
Ετοιμότητας και των Ειδικών Εφέδρων Οπλιτών των 
Ενόπλων Δυνάμεων. 

ζ. Καθορίζει την πολιτική και αποφασίζει για θέμα¬ 
τα που αφορούν τη μέριμνα κατηγοριών στρατιωτικού 
προσωπικού που αντιμετωπίζουν ιδιαίτερα και οξέα 
κοινωνικά προβλήματα, τη συγκρότηση και λειτουργία 
της Διακλαδικής Επιτροπής Κοινωνικών Προβλημάτων, 
παρέχει κατευθύνσεις στους Αρχηγούς των Επιτελείων 
για την έκδοση διακλαδικών Γενικών Διαταγών, με τις 
οποίες ρυθμίζονται τα θέματα αυτά, καθορίζονται οι 
προϋποθέσεις ένταξης των στελεχών στις κατηγορίες 
αυτές, τα ευεργετικά διοικητικά μέτρα που λαμβάνονται 
και κάθε άλλη αναγκαία λεπτομέρεια. 

η. Έχει την ανώτατη εποπτεία για τη χρησιμοποίηση 
των πιστώσεων που διατίθενται με τον προϋπολογισμό 
για τα θέματα των αρμοδιοτήτων της, καθώς και για τα 
μέσα υποστήριξης των Ενόπλων Δυνάμεων που διατί¬ 
θενται με ειδικά προγράμματα και πηγές. 

θ. Καθορίζει την πολεμική διαθεσιμότητα Αξιωματι¬ 
κών και Ανθυπασπιστών και την πολεμική αποστρατεία 
Υπαξιωματικών των Ενόπλων Δυνάμεων. 

ι. Καθορίζει την πολιτική του Υπουργείου Εθνικής Άμυ¬ 
νας για την ανάπτυξη και εκμετάλλευση του επικοινω- 
νιακού δυναμικού της χώρας, με σκοπό την υποστήριξη 
της αποστολής των Ενόπλων Δυνάμεων, σε συνεργασία 
με τους συναρμόδιους Υπουργούς. 


ια. Σε συνεργασία με τους συναρμόδιους Υπουργούς 
συντονίζει θέματα κοινού ενδιαφέροντος του Υπουρ¬ 
γείου Εθνικής Αμυνας και της Υπηρεσίας Πολιτικής 
Αεροπορίας (ΥΠΑ), εκφέρει γνώμη για θέματα της ΥΠΑ 
σχετικά με τη χορήγηση άδειας διέλευσης και προσγεί¬ 
ωσης πολιτικών αεροσκαφών, που δεν καλύπτονται από 
τις ισχύουσες συμβάσεις ή άδειες και προσυπογράφει 
νομοσχέδια και διατάγματα που αναφέρονται σε κανο¬ 
νισμούς ελέγχου εναέριας κυκλοφορίας. 

ιβ. Σε συνεργασία με τους συναρμόδιους Υπουργούς 
συγκροτεί στο Υπουργείο Εθνικής Άμυνας επιστημο¬ 
νικές επιτροπές και ομάδες εργασίας συμβουλευτικού 
χαρακτήρα και καθορίζει τη συγκρότηση, αποστολή, 
λειτουργία και τη συνεργασία τους με Ανώτατα Εκπαι¬ 
δευτικά Ιδρύματα, κρατικούς ή άλλους φορείς και τη 
σχετική πολιτική για θέματα αποζημιώσεων. 

ιγ. Καθορίζει την πολιτική και αποφασίζει για θέματα 
περιβάλλοντος, συμπεριλαμβανομένων των σχετικών 
συγχρηματοδοτούμενων προγραμμάτων. 

ιδ. Καθορίζει την πολιτική για θέματα κοινωνικών και 
αθλητικών δραστηριοτήτων των Ενόπλων Δυνάμεων. 

ιε. Υλοποιεί τις αποφάσεις της Κυβέρνησης για τη 
συμμετοχή προσωπικού ή μονάδων των Ενόπλων Δυνά¬ 
μεων σε αποστολές εκτός της ελληνικής επικράτειας, 
που απορρέουν από υποχρεώσεις προς συμμαχικούς ή 
διεθνείς οργανισμούς και καθορίζει την αποστολή και 
υπαγωγή τους. 

ιστ. Αποφασίζει για θέματα που αφορούν τις αιτήσεις 
απονομής χάριτος και άρσης συνεπειών καταδίκης του 
ν.δ. 68/1968 (ΦΕΚ Α' 301). 

ιζ. Αποφασίζει για θέματα που προβλέπονται από την 
κείμενη νομοθεσία σχετικά με τους φάρους, συμπερι- 
λαμβανομένωντων σχετικών συγχρηματοδοτούμενων 
προγραμμάτων. 

ιη, Αποφασίζει για θέματα που αφορούν την εθνοφυ¬ 
λακή, τις ναυτικές εισφορές και ναυλώσεις, τις δικαιο- 
πραξίες στις παραμεθόριες περιοχές, τις επιτάξεις και 
τις απαλλοτριώσεις. 

ιθ. Αποφασίζει για θέματα που αφορούν την εκλογική 
νομοθεσία. 

κ. Αποφασίζει νια θέματα που αφορούν την Εθνική 
Μετεωρολογική Υπηρεσία. 

κα. Αποφασίζει για θέματα που αφορούν τις κάθε 
φύσης αποζημιώσεις στρατιωτικού προσωπικού του 
Υπουργείου Εθνικής Αμυνας και τις προϋποθέσεις κα¬ 
ταβολής τους. 

κβ. Αποφασίζει για θέματα χορήγησης βοηθημάτων 
στους αποστρατευομένους ή αποβιούντες στρατιωτι¬ 
κούς, που δεν δικαιούνται σύνταξη. 

κγ. Αποφασίζει για θέματα που αφορούν διοικητικές 
ενέργειες τακτοποίησης συνταξιοδοτικών θεμάτων του 
στρατιωτικού προσωπικού του Υπουργείου Εθνικής Αμυνας. 

2. Στις κατά τα ανωτέρω αρμοδιότητες περιλαμβά¬ 
νονται: 

α. Οι κοινοβουλευτικές αρμοδιότητες και η νομοθετική 
πρωτοβουλία. 

β. Η πρόταση για την έκδοση ατομικών και κανονιστι¬ 
κών διαταγμάτων. 

γ. Η έκδοση πράξεων ατομικών και κανονιστικών δι¬ 
οικητικών πράξεων. 

δ. Η πρόταση για την έκδοση διαταγμάτων και η έκ¬ 
δοση πράξεων από κοινού με συναρμόδιους Υπουργούς, 
αναπληρωτές Υπουργούς και Υφυπουργούς. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23773 


ε. η σύσταση και η συγκρότηση επιτροπών και ομάδων 
εργασίας. 

στ. Η δυνατότητα περαιτέρω μεταβίβασης τους σε 
κατώτερα κλιμάκια Διοίκησης. 

Αρθρο 2 

Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2013 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 
-♦- 

Αριθμ. Υ307 (3) 

Καθορισμός αρμοδιοτήτων Υφυπουργού στον 
Πρωθυπουργό Παντελεήμονα Καψή. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) Του άρθρου 83 παρ. 1 του Συντάγματος. 

β) Των άρθρων 41 παρ. 2 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
(π.δ. 63/2005, Α' 98), 

2. Το π.δ. 83/2012 «Διορισμός του Αντώνη Σαμαρά του 
Κωνσταντίνου, αρχηγού του Κόμματος της Νέας Δημο¬ 
κρατίας» (Ν.Δ.) ως Πρωθυπουργού (Α' 140). 

3. Το π.δ. 119/2013 «Διορισμός Υπουργών, Αναπληρωτών 
Υπουργών και Υφυπουργών» (Α' 153). 


4. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

1. Στον Υφυπουργό στον Πρωθυπουργό Παντελεήμονα 
Καψή αναθέτουμε τις αρμοδιότητες που αφορούν στην 
οργάνωση και προσωρινή λειτουργία του μεταβατικού 
δημόσιου ραδιοτηλεοπτικού φορέα και την οργάνωση 
και επαναλειτουργία της Δημόσιας Τηλεόρασης. 

2. Στις κατά την παράγραφο 1 αρμοδιότητες περι¬ 
λαμβάνονται: 

α) Οι κοινοβουλευτικές αρμοδιότητες, με εξαίρεση τη 
νομοθετική πρωτοβουλία. 

β) Η πρόταση για την έκδοση ατομικών και κανονι¬ 
στικών διαταγμάτων. 

γ) Η έκδοση πράξεων ατομικού και κανονιστικού χα¬ 
ρακτήρα. 

δ) Η πρόταση για την έκδοση διαταγμάτων και η έκ¬ 
δοση πράξεων από κοινού με συναρμόδιους Υπουργούς, 
Αναπληρωτές Υπουργούς και Υφυπουργούς. 

ε) Η σύσταση και η συγκρότηση επιτροπών και ομά¬ 
δων εργασίας. 

Αρθρο 2 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2013 
Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πΐ3ΪΙ: ννθόιπ3δίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*02016350207 130004 * - 















































































